CELEX: 62009TA0391
Language: hr
Date: 2014-01-23 00:00:00
Title: Predmet T-391/09: Presuda Općeg suda od 23. siječnja 2014. — Evonik Degussa i AlzChem protiv Komisije ( „Tržišno natjecanje — Zabranjeni sporazumi — Tržište karbida kalcija i magnezija namijenjeno metalurškom i plinskom sektoru unutar EGP-a, s iznimkom Irske, Španjolske, Portugala i Ujedinjene Kraljevine — Odluka kojom se utvrđuje povreda članka 81. EZ-a — Određivanje cijena i podjela tržišta — Pripisivanje protupravnog ponašanja — Novčane kazne — Suradnja tijekom upravnog postupka — Otegotne okolnosti — Ponovljeno kršenje — Proporcionalnost — Trajanje povrede — Solidarna odgovornost za plaćanje novčane kazne — Smjernice za izračunavanje novčane kazne iz 2006.” )

8.3.2014   
            
            
               HR
            
            
               Službeni list Europske unije
            
            
               C 71/14
            
         
      Presuda Općeg suda od 23. siječnja 2014. — Evonik Degussa i AlzChem protiv Komisije
      (Predmet T-391/09) (1)
      
      (Tržišno natjecanje - Zabranjeni sporazumi - Tržište karbida kalcija i magnezija namijenjeno metalurškom i plinskom sektoru unutar EGP-a, s iznimkom Irske, Španjolske, Portugala i Ujedinjene Kraljevine - Odluka kojom se utvrđuje povreda članka 81. EZ-a - Određivanje cijena i podjela tržišta - Pripisivanje protupravnog ponašanja - Novčane kazne - Suradnja tijekom upravnog postupka - Otegotne okolnosti - Ponovljeno kršenje - Proporcionalnost - Trajanje povrede - Solidarna odgovornost za plaćanje novčane kazne - Smjernice za izračunavanje novčane kazne iz 2006.)
      (2014/C 71/24)
      Jezik postupka: njemački
      
         Stranke
      
      
         Tužitelji: Evonik Degussa GmbH (Essen, Njemačka) i AlzChem AG, ranije AlzChem Trostberg GmbH, ranije AlzChem Hart GmbH (Trostberg, Njemačka) (zastupnici: C. Steinle, O. Andresen i I. Bodenstein, avocats)
      
         Tuženici: Europska komisija (zastupnici: N. von Lingen i A. Antoniadis, agenti, uz asistenciju A. Böhlke, avocat)
      
         Predmet
      
      Zahtjev za ukidanje konačne odluke Komisije C(2009) 5791 od 22. srpnja 2009., koja se odnosi na postupak primjene članka 81. [EZ] i članka 53. Sporazuma o EGP-u (predmet COMP/39.396 — Reagensi na bazi karbida kalcija i magnezija namijenjeni metalurškom i plinskom sektoru) u dijelu koji se odnosi na tužitelja te podredno zahtjev za preinaku navedene odluke sa svrhom, s jedne strane, ukidanja novčane kazne određene tužiteljima ili smanjenja njenog iznosa, te da se s druge strane SKW Stahl-Technik GmbH & Co. KG naloži snošenje troškova u cijelosti navedene novčane kazne, solidarno s tužiteljima.
      
         Izreka
      
      
                  1.
               
               
                  Članak 2. točke (g) i (h) odluke Komisije C(2009) 5791 final od 22. srpnja 2009. u vezi postupka primjene članka 81. [EZ] i članka 53. Sporazuma o EGP-u (predmet COMP/39.396 — Reagensi na bazi karbida kalcija i magnezija namijenjeni metalurškom i plinskom sektoru) ukida se u dijelu koji se odnosi na Evonik Degussa GmbH i AlzChem AG, što međutim znači kako ovo ukidanje ne utječe na učinak oslobađanja od cjelokupnog plaćanja, od strane jednog ili drugog od ova dva društva, na temelju novčane kazne koja im je solidarno određena za povredu temeljenu na članku 1. točki (f) navedene odluke, u vezi novčane kazne koja je SKW Stahl-Technik GmbH & Co. KG određena na temelju članka 2. točke (g) iste odluke.
               
            
                  2.
               
               
                  Za povredu utvrđenu u vezi Evonik Degussa i d’AlzChem prema članku 1. točki (f), odluke C(2009) 5791 final, određene su sljedeće novčane kazne:
                  
                              —
                           
                           
                              solidarno Evonik Degussa i AlzChem: 2,49 milijuna eura, što znači da se smatra kako su Evonik Degussa i AlzChem podmirili ovu novčanu kaznu u iznosu u kojem ju je platio Stahl-Technik na temelju novčane kazne koja mu je određena člankom 2. stavcima (f) et (g), iste odluke;
                           
                        
                              —
                           
                           
                              Evonik Degussa, koja je jedina odgovorna za plaćanje ove kazne u iznosu od 1,24 milijuna eura.
                           
                        
            
                  3.
               
               
                  Tužba se odbija u preostalom dijelu.
               
            
                  4.
               
               
                  Evonik Degussa i AlzChem snose dvije trećine svojih troškova, kao i dvije trećine troškova Europske komisije. Komisija snosi trećinu svojih troškova i trećinu troškova Evonik Degussa i AlzChem.
               
            
         (1)  SL C 297, 5.12.2009.